**แบบเสนอแผนงาน/โครงการ/กิจกรรม กองทุนหลักประกันสุขภาพตำบลเพี้ยราม**

**เรื่อง** ขอเสนอแผนงาน/โครงการ/ **โครงการอบรมให้ความรู้และเฝ้าระวังความปลอดภัยด้านอาหารและยา**

 **ในงานคุ้มครองผู้บริโภคด้านสาธารณสุขในชุมชน** ประจำปีงบประมาณ ๒๕๖๔ (หมวดที่ ๑)

**เรียน** ประธานกรรมการกองทุนหลักประกันสุขภาพตำบลเพี้ยราม

ด้วย โรงพยาบาลส่งเสริมสุขภาพตำบลเพี้ยราม อำเภอเมืองสุรินทร์ จังหวัดสุรินทร์ มีความประสงค์จะจัดทำโครงการ **โครงการอบรมให้ความรู้และเฝ้าระวังความปลอดภัยด้านอาหารและยา ในงานคุ้มครองผู้บริโภคด้านสาธารณสุขในชุมชน** ประจำปีงบประมาณ ๒๕๖๔ โดยขอรับการสนับสนุนงบประมาณจากกองทุนหลักประกันสุขภาพตำบลเพี้ยรามเป็นเงิน **๑๔,๐๐๐** บาท โดยมีรายละเอียดแผนงาน/โครงการ/กิจกรรม ดังนี้

**ส่วนที่ ๑ รายละเอียดแผนงาน/โครงการ/กิจกรรม (สำหรับผู้เสนอแผนงาน/โครงการ/กิจกรรมลง**

 **รายละเอียด**

**1. หลักการและเหตุผล**

ปัจจุบันสถานการณ์การกระจายผลิตภัณฑ์สุขภาพที่ไม่เหมาะสม และการโฆษณาผลิตภัณฑ์สุขภาพที่ไม่ถูกต้อง มีการเผยแพร่ในหลายพื้นที่ โดยเฉพาะในร้านชำ พบว่าในบางพื้นที่ร้านชำจำหน่ายยาอันตรายที่ไม่ใช่ยาสามัญประจำบ้าน มากกว่าร้อยละ ๗๐ การดำเนินงานด้านการส่งเสริมสุขภาพและป้องกันโรค พบว่ากลุ่มผู้ป่วยโรคเรื้อรัง เบาหวาน ความดันโลหิตสูง หรือโรคอื่นๆในชุมชน มีรายงานการใช้ผลิตภัณฑ์ที่อวดอ้างสรรพคุณเกินจริง ในชุมชนเป็นจำนวนมาก จากการสำรวจการขายยาอันตรายในตำบลเพี้ยราม จำนวน ๑๑ หมู่บ้าน พบมีการจำหน่ายยาอันตรายในทุกหมู่บ้านส่วนใหญ่เป็นยาแก้อักเสบหรือยาปฏิชีวนะ (Antibiotics) และยาชุด ซึ่งทำให้ประชาชนมีความเสี่ยงและอันตรายจากการใช้ยาทำให้เกิดการดื้อยาเป็นการใช้ยาอย่างไม่สมเหตุสมผลและเสียเงินโดยเปล่าประโยชน์ และยังพบว่าร้านค้าในชุมชน หรือรถเร่นำสินค้าที่ไม่ได้คุณภาพมาตรฐาน ไม่มีฉลากภาษาไทยมาจำหน่ายแก่ชาวบ้าน ประกอบกับในปัจจุบันมีการโฆษณาชวนเชื่อผลิตภัณฑ์สุขภาพเกินจริง ผู้บริโภคที่ขาดความรู้ในการบริโภค อาจตกเป็นเหยื่อหรือเกิดอันตรายจากการบริโภคผลิตภัณฑ์สุขภาพที่ไม่ได้มาตรฐาน

ดังนั้นเพื่อสนับสนุนยุทธศาสตร์จังหวัดสุรินทร์ 5 ดี ในด้านการส่งเสริมสุขภาพ ป้องกันโรคและคุ้มครองผู้บริโภคเพื่อให้ประชาชนมีสุขภาวะที่ดี (สุขภาพดี) โรงพยาบาลส่งเสริมสุขภาพตำบลเพี้ยราม ตำบลเพี้ยราม จึงได้จัดทำโครงการเฝ้าระวังความปลอดภัยด้านอาหารและยา ในงานคุ้มครองผู้บริโภคด้านสาธารณสุขในชุมชนขึ้น เพื่อสนับสนุนให้เกิดการขับเคลื่อนระบบการเฝ้าระวังผลิตภัณฑ์สุขภาพ อาหารและยา ตลอดจนกระตุ้นการเลือกซื้ออาหารและผลิตภัณฑ์สุขภาพที่จำหน่ายในพื้นที่ ผลิตภัณฑ์สุขภาพที่จำหน่ายได้มาตรฐาน เพื่อให้ประชาชนและชุมชนมีความปลอดภัยจากบริโภคอาหารและผลิตภัณฑ์สุขภาพต่อไป

**2. วัตถุประสงค์**

๑. เพื่อให้ผู้ประกอบการร้านชำ ร้านจำหน่ายอาหาร ในพื้นที่ตำบลเพี้ยราม มีความรู้เกี่ยวกับอาหาร

 ยา เครื่องสำอาง ผลิตภัณฑ์สุขภาพ บริการสุขภาพ และอาหารปลอดภัยที่ถูกต้อง

๒. เพื่อเฝ้าระวังการจำหน่ายยา เครื่องสำอาง ผลิตภัณฑ์สุขภาพที่ไม่ได้มาตรฐานในร้านขายของชำ

 และเฝ้าระวังร้านจำหน่ายอาหารในพื้นที่

๓.เพื่อคุ้มครองผู้บริโภคให้เกิดความปลอดภัย จากการใช้ยาเครื่องสำอาง ผลิตภัณฑ์สุขภาพ และ

 บริการสุขภาพ

 **ตัวชี้วัดความสำเร็จ**

1. ผู้ประกอบการร้านขายของชำ/แผงลอย มีความรู้เกี่ยวกับอาหาร ยา เครื่องสำอาง ผลิตภัณฑ์

สุขภาพ บริการสุขภาพและอาหารปลอดภัย หลังเข้าร่วมโครงการ ร้อยละ 80

1. ร้านขายของชำและแผงลอยจำหน่ายอาหาร ได้รับการตรวจสอบ/ประเมินติดตาม และเฝ้าระวัง

ร้อยละ 100

1. ร้านขายของชำ ปลอดจากการจำหน่ายยาและผลิตภัณฑ์สุขภาพที่ไม่สามารถจำหน่ายในร้านชำได้

ร้อยละ 80

**๓. กลุ่มเป้าหมาย** (Target group)

ผู้ประกอบการร้านชำและร้านจำหน่ายอาหารในชุมชน จำนวน ๖๐ ร้าน

**๔. วิธีการดำเนินงาน**

**ขั้นเตรียมการ**

1. จัดทำโครงการนำเสนอเพื่อขออนุมัติ
2. เสนอโครงการและแผนงานเพื่อขอรับสนับสนุนงบประมาณในการดำเนินงาน

**ขั้นดำเนินการ**

๑. ประชุมเจ้าหน้าที่ผู้เกี่ยวข้องวางแผนการดำเนินงาน

๒. สำรวจร้านชำและร้านจำหน่ายอาหารในชุมชน

๓. จัดเตรียมเอกสาร และอุปกรณ์ดำเนินงาน

๔. ชี้แจงรายละเอียดโครงการและแจ้งกลุ่มเป้าหมายทราบ

๕. จัดอบรมให้ความรู้แก่ผู้ประกอบการเกี่ยวกับอาหาร ยา เครื่องสำอาง ผลิตภัณฑ์สุขภาพ บริการ

 สุขภาพ และอาหารปลอดภัย จำนวน ๑ วัน

๖. เจ้าหน้าที่ออกเชิงรุกเพื่อดำเนินการตรวจสอบฉลากผลิตภัณฑ์สุขภาพ อาหาร และยา ในร้านชำ

 และร้านจำหน่ายอาหารในพื้นที่

๗. สรุปผลการดำเนินงาน

๘. ประเมินผลการดำเนินงานและรายงานผลให้คณะกรรมการกองทุนทราบเมื่อสิ้นสุดโครงการ

**๕. ระยะเวลาดำเนินการ**

 มกราคม ๒๕๖๔ – กรกฎาคม ๒๕๖๔

**๖. สถานที่ดำเนินโครงการ**

จัดอบรม ณ โรงพยาบาลส่งเสริมสุขภาพตำบลเพี้ยราม จำนวน ๑ วัน

ออกตรวจร้านชำ/แผงลอยในเขตรับผิดชอบโรงพยาบาลส่งเสริมสุขภาพตำบลเพี้ยราม ๑๑ หมู่บ้าน

**๗. งบประมาณ**

 งบประมาณจากกองทุนหลักประกันสุขภาพองค์การบริหารส่วนตำบลเพี้ยราม จำนวน **๑๔,๐๐๐** บาท เพื่อเป็นค่าใช้จ่ายในการดำเนินกิจกรรมตามโครงการ มีรายละเอียด ดังนี้

๑. ค่าอาหารกลางวัน จำนวน ๖๐ คน × ๕๐ บาท × ๑ มื้อ เป็นเงิน ๓,๐๐๐ บาท

๒. ค่าอาหารว่างและเครื่องดื่ม จำนวน ๖๐ คน × ๒๕ บาท × ๒ มื้อ เป็นเงิน ๓,๐๐๐ บาท

๓. ค่าวิทยากร จำนวน ๖๐๐ บาท × ๕ ชั่วโมง (จากจังหวัด) เป็นเงิน ๓,๐๐๐ บาท

๔. ค่าเครื่องเสียง เป็นเงิน ๑,๔๐๐ บาท

๕. ค่าป้ายโครงการ ๑ แผ่น เป็นเงิน ๖๐๐ บาท

๖. ค่าวัสดุฝึกอบรม จำนวน ๖๐ คน × ๕๐ บาท เป็นเงิน ๓,๐๐๐ บาท

**รวมเป็นเงินทั้งสิ้น ๑๔,๐๐๐ บาท (หนึ่งหมื่นสี่พันบาทถ้วน)**

**๘. ผลที่คาดว่าจะได้รับ**

1. ผู้ประกอบการร้านชำ ผู้จำหน่ายอาหารมีความรู้ในการเลือกซื้ออาหาร ยา และผลิตภัณฑ์สุขภาพที่

 ปลอดภัยมาจำหน่ายในพื้นที่ที่ถูกต้องและปลอดภัย

๒. ร้านชำที่ได้รับการตรวจสอบและผ่านมาตรฐาน ร้านชำคุณภาพ

๓. ร้านขายอาหารและจำหน่ายอาหารในพื้นที่ ได้รับการตรวจเพื่อเฝ้าระวังการปนเปื้อนเชื้อแบคทีเรีย

 ในภาชนะที่สัมผัสอาหาร และผู้ปรุงอาหารทุกร้าน